અમ્યુકોના વર્ષ ૨૦૧૮-૧૯ના બજેટ અંગે માહિતી આપતાં મેયર ગૌતમ શાહ અને સ્ટેન્ડીંગ કમીટીના ચેરમેન પ્રવીણ પટેલે જણાવ્યું હતું કે, શહેરમાં પ્રદૂષણના પ્રમાણમાં ઘટાડો નોંધાય તેના પ્રયાસના ભાગરૂપે અમ્યુકો દ્વારા ઇલેક્ટ્રીક વાહનોનો વપરાશ વધે અને કાર્બનના પ્રમાણમાં ઘટાડો થાય તે હેતુથી ૨૦૧૮-૧૯ દરમ્યાન ઇલેકટ્રીક વાહનોના આરટીઓ પાસીંગ વખતે વસૂલાતા આજીવન વાહનવેરામાં ૫૦ ટકાની રાહત આપવાનું નક્કી કરાયું છે.